Je messires Pierres, sires de Vaites, fais savoir à touz ces qui verront et orront ces lettres que j’ay repris de la noble dame Lore, fame çay en arriers à noble baron Jeham, conte de Bourgoigne et signour de Salins, ce que j’avoie ne davoie avoir en la riviere d’Aillie, sauz ce que je part à ces de Lielle. Et pour ce que ce soit plus certainne chose, que je ne ay point de seel, je ay fait seeler ces lettres, par ma requeste et par ma priere, dou seel Amey de Mombeliart, signour de Monfacon, et dou seel Mahaut, dame de ce meisme leu. Ce fut fait en l’am Nostre Signour M CC LXX, ou mois de septembre.